
     AVIZ
asupra propunerii legislative de modificare a Legii nr. 114/2007, modificată prin Legea nr. 69/2008 privind sprijinul financiar acordat de statul român Schitului românesc „Prodromu” de la Muntele Athos, Grecia
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă de modificare a Legii nr. 114/2007, modificată prin Legea nr. 69/2008 privind sprijinul financiar acordat de statul român Schitului românesc „Prodromu” de la Muntele Athos, Grecia , trimisă cu adresa nr. PL.x 74 din 11 februarie 2009 şi înregistrat sub nr. 31/170 din  12.02.2009.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a respins propunerea legislativă în şedinţa din 4 februarie 2009.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă în şedinţa din 3 martie 2009.


Membrii comisiei au examinat propunerea legislativă supusă avizării, expunerea de motive la propunerea legislativă şi avizul favorabil al Consiliului Legislativ cu nr. 871 din 23.07.


În urma dezbaterilor, membrii Comisiei au constatat că la dosarul iniţiativei legislative nu există punctul de vedere al Guvernului, iar aceasta încalcă prevederile art. 138, alin. (5) din Constituţia României, republicată, neprecizând sursa de finanţare.


Membrii comisiei au hotărât, cu unanimitate de voturi, avizarea negativă a propunerii legislative.


Prin natura reglementărilor, propunerea legislativă face  parte din categoria legilor ordinare.
                              PREŞEDINTE,                              SECRETAR,
                                  Daniel Buda                              Gabriel Andronache
Consilier

Dr. George Cucu

